महाराजा रणबीर सिंह हुन्दे समे इन्दे दादा पं. बलदेव शर्मा हुन्दी गिनत्री संस्कृत दे गिन-मिन विद्वानें च हुन्दी ही। महाराजा रणबीर सिंह जी ने जिस बेलै श्री रणबीर संस्कृत रिसर्च पुस्तकालय दा निर्मान कीता तां उनें पं.बलदेव-शर्मा होरें गी गै इक पुस्तकालय दा पैह्‌ला आध्यक्ष नियुक्त कीता। इनें अपने सुपुत्र पं. कृपा राम शास्त्री गी मुंढली शिक्षा आपूं गै देने परैन्त परैन्त इनें गी उच्च संस्कृत शिक्षा प्राप्त करने गी बनारस भेजेआ। ए गल्ल मते लोकें गी पता नेईं जे पं.कृपा राम शास्त्री डोगरी दे मुंढले लेखक बी हे जिनें “दुर्गा सप्तशती” ते “शिव महिमन स्तोत्र” दा डोगरी भाशा च अनुवाद कीता हा। ए दमें पुस्तकां छपी दियां न।